KLASA:013-01/18-01/0005

URBROJ:2137/01-04/1-14-2

Koprivnica, 26.10. 2018.

OBAVIJEST

o izborima za članice/članove Vijeća mjesnih odbora na području Grada Koprivnice

Odlukom Gradskog vijeća Grada Koprivnice (Glasnik Grada Koprivnice“ broj 9/18.) koja je stupila na

snagu 24.10.2018.godine, raspisani su izbori za svih 18 Vijeća mjesnih odbora na području Grada Koprivnice.

Za dan održavanja izbora određena je **nedjelja 25.11.2018.godine.**

Za provođenje izbora za svih 18 Vijeća mjesnih odbora gradonačelnik Grada Koprivnice imenovao je 24.10.2018. godine Gradsko izborno povjerenstvo.

Gradsko izborno povjerenstvo propisalo je:

* Obvezatne upute broj MS I o redoslijedu izbornih radnji i tijeku rokova
* Obvezatne upute broj MS II o obrascima za postupak kandidiranja
* Obvezatne upute broj MS III o zaštiti osobnih podataka

Navedene Obvezatne upute i obrasci za postupak kandidiranja objavljeni su na web stranici Grada

Koprivnice [www.koprivnica.hr](http://www.koprivnica.hr)

Prijedloge kandidacijskih lista za izbor članova Vijeća mjesnih odbora na izborima koji će se održati u nedjelju 25. 11. 2018. godine, Gradsko izborno povjerenstvo zaprimati će svaki radni dan u vremenu od 11:00 do 16:00 sati, zatim dana 03. i 04. 11. (subota i nedjelja) od 9:00 do 13:00 sati te 06.11.2018. (utorak) od 09:00 do 16:00 sati i 07.11.2018. (srijeda) od 08:00 do 24:00 sata.

Uz kandidacijsku listu potrebno je priložiti i očitovanje kandidata o prihvaćanju kandidature za člana Vijeća mjesnog odbora koje mora biti ovjereno. Ovjeru je moguće izvršiti kod javnog bilježnika te kod ovog Povjerenstva u naprijed navedenom vremenu. **Ovjera će se vršiti kod ovog Povjerenstva na način da kandidat mora ispunjenu izjavu potpisati pred Povjerenstvom uz predočenje važeće osobne iskaznice.**

Uz kandidacijsku listu grupe birača potrebno je priložiti i obrazac sa potpisima birača oznake OMS -3 koji je također objavljen na web stranici Grada Koprivnice.

U skladu sa člankom 2. Odluke o izboru članova vijeća mjesnih odbora na području Grada Koprivnice („Glasnik Grada Koprivnice“ broj: 1/14, 3/18. i 9/18.) (u daljnjem tekstu: Odluka) za člana vijeća mjesnog odbora može biti biran građanin koji ima biračko pravo i prebivalište na području mjesnog odbora čije se vijeće bira.

Obrazac očitovanja kandidata o prihvaćanju kandidature te obrazac kandidacijske lsite nalaze se na web stranici Grada Koprivnice [www.koprivnica.hr](http://www.koprivnica.hr) na kojoj će se objavljivati i sve ostale obavijesti i obvezatne upute vezano uz provođenje izbora.

U skladu sa člankom 28. Odluke, u roku osam dana od stupanja na snagu Odluke o raspisivanju izbora određuje se prošireni sastav Gradskog izbornog povjerenstva koji čine tri dogovorno predložena predstavnika većinske političke stranke odnosno političkih stranaka i tri dogovorno predložena predstavnika oporbene političke stranke, odnosno političkih stranaka sukladno stranačkom sastavu Gradskog vijeća Grada Koprivnice. Ako se ne postigne dogovor o predstavnicima političkih stranaka, njihov izbor i raspored obavlja Gradsko izborno povjerenstvo ždrijebom između predloženih kandidata.

Sukladno navedenom, političke stanke koje imaju pravo na predlaganje članova proširenog sastava Gradskog izbornog povjerenstva trebaju svoje prijedloge dostaviti najkasnije do 31.listopada 2018.godine do 15,00 sati.

Nadalje, u skladu sa člankom 30. Odluke birački odbor čine predsjednik, potpredsjednik i četiri člana. Dva člana biračkog odbora određuje većinska politička stranka odnosno političke stranke, a dva člana određuje oporbena politička stranka odnosno političke stranke, sukladno stranačkom sastavu Gradskog vijeća. Ako se pojedine grupacije ne mogu dogovoriti o rasporedu svojih predstavnika u biračke odbore, njihov izbor i raspored obavlja Gradsko izborno povjerenstvo ždrijebom. Članovi biračkih odbora ne smiju biti kandidati na izborima koji se provode.

Sukladno navedenom, političke stanke koje imaju pravo na predlaganje članova biračkih odbora trebaju svoje prijedloge dostavit najkasnije do 12.11.2018.godine kako bi imenovanje biračkih odbora Povjerenstvo moglo izvršiti u propisanom roku.

Ne odrede li političke stranke članove biračkih odbora ili ne dostave njihova imena Gradskom izbornom povjerenstvu u navedenom roku, Gradsko izborno povjerenstvo samostalno će odrediti članove biračkih odbora.

Za potrebe određivanja članova proširenog sastava Gradskog izbornog povjerenstva i biračkih odbora stranački sastav Gradskog vijeća (bez nezavisnih članova) je slijedeći:

Većinske političke stranke:

Socijaldemokratska partija Hrvatske SDP - 6

Hrvatska seljačka stranka HSS – 3

Hrvatski laburisti – Stranka rada - 1

Hrvatska stranka umirovljenika HSU – 1

Oporbene političke stranke:

Hrvatska demokratska zajednica HDZ - 6

Mreža nezavisnih lista – MREŽA - 1

Sve obavijesti vezane uz provedbu izbora mogu se dobiti u Gradskom izbornom povjerenstvu. Sjedište Gradskog izbornog povjerenstva je na Zrinskom trgu I/1, soba br.12. tel. 279-517, 279-501 i 279-508, e-mail: [ured.grada@koprivnica.hr](mailto:ured.grada@koprivnica.hr)

PREDSJEDNICA:

Dubravka Kardaš,dipl.iur.v.r.